23.2.2023.
LV
Eiropas Savienības Oficiālais Vēstnesis
L 58/223 EIROPAS PARLAMENTS
3 2 — NODAĻA SPECIALIZĒTĀS ZINĀŠANAS UN INFORMĀCIJA: IEGUVE, ARHIVĒŠANA, SAGATAVOŠANA UN IZPLATĪŠANA (turpinājums)
321
(turpinājums) — Eiropas Parlamenta pienākumi atbilstoši starptautiskiem un iestāžu sadarbības nolīgumiem, tostarp Eiropas Parlamenta iemaksa izmaksu segšanai saistībā ar Savienības vēstures arhīvu pārvaldību saskaņā ar Regulu (EEK, Euratom) Nr. 354/83, — izmaksas, ko rada Eiropas Zinātnei veltīto mediju centrs, kura darbību pārrauga Eiropas Parlamenta Zinātnes un tehnoloģiju nākotnes darba grupa (STOA) un kurš veicina mijiedarbību starp Eiropas Parlamentu, zinātnieku aprindām un medijiem, lai jo īpaši veicinātu tīklu veidošanu, apmācību un zināšanu izplatīšanu.
Tas tiek darīts, piemēram: — organizējot pasākumus un rīkojoties ar izdevumiem (tostarp ceļa izdevumi, izmitināšana un ēdināšana) saistībā ar ielūgumiem žurnālistiem, ieinteresētajām personām un citiem ekspertiem piedalīties attiecīgajos pasākumos, — izveidojot un uzturot tīklus mijiedarbībai starp Eiropas Parlamentu, zinātnieku aprindām un medijiem, — organizējot seminārus, konferences un mācību kursus par aktuālajiem sasniegumiem un jautājumiem zinātnes un tehnoloģiju jomā un par zinātnes žurnālistikas būtību un efektivitāti, — izmantojot no akadēmiskajām aprindām, medijiem un citiem avotiem gūtu lietpratīgu informāciju un analīzi zinātnes un tehnoloģiju jomā politikas veidotāju un iedzīvotāju vajadzībām, — darot Eiropas Parlamenta pētījumus un citus nozīmīgus materiālus zinātnes un tehnoloģiju jomā plašāk pieejamus rakstiskā, audiovizuālā un citā veidā, — izstrādājot paņēmienus un metodes, kā uzlabot spēju apzināt un izplatīt uzticamus avotus zinātnes un tehnoloģiju jomā, — atbalstot tehniskā aprīkojuma un mediju instalēšanu, modernizāciju un vismodernākā aprīkojuma izmantošanu, lai sekmētu šādu dialogu, — veidojot ciešāku sadarbību un, kopumā, saiknes starp Eiropas Parlamentu, attiecīgiem medijiem, augstskolām un pētniecības centriem šajā jomā, tostarp popularizējot medijos Eiropas Zinātnei veltīto mediju centra lomu un darbu, kā arī tā pieejamību iedzīvotājiem.
Šo apropriāciju var izmantot arī tam, lai uzturētu Eiropas Parlamenta dialogu ar akadēmiskajām aprindām, medijiem, ideju laboratorijām un sabiedrību par prognozēšanas darbu saistībā ar ilgtermiņa tendencēm, ar kurām saskaras Savienības lēmumu pieņēmēji gan zinātnes jomā, gan plašākā kontekstā, izmantojot seminārus, publikācijas un citas iepriekš minētās darbības.
Saskaņā ar Finanšu regulas 21. panta 3. punktu piešķirtie ieņēmumi ir paredzēti 100 EUR apmērā.
Juridiskais pamats
Padomes Regula (EEK, Euratom) Nr. 354/83 (1983. gada 1. februāris) par Eiropas Ekonomikas kopienas un Eiropas Atomenerģijas kopienas vēsturisko arhīva materiālu nodošanu atklātībai (OV L 43, 15.2.1983., 1. lpp.).